als_Latn dik_Latn sag_Latn
Po plakeni më shpejtë se ç’duhet? Keni filluar të shikoni shenjat e rrudhave të para? Ja disa nga gabimet që po bëni dhe mësoni si ti ndryshoni ato.
Femrat shpenzojnë kohë dhe para pa fund për tu kujdesur për lëkurën që të duken të reja për një kohë të gjatë. Mirëpo pavarësisht se çfarë bëni duket se shenjat e para të rrudhave po fillojnë të duken dhe ju dukeni më të plakura se për vitet që keni? Nëse nuk ju pëlqen më ajo që ju shihni në pasqyrë atëherë ka ardhur koha të mendoni se ku po gaboni dhe të ndryshoni rutinën tuaj të kujdesit personal.
Ushqimi që hani apo edhe mënyra se si flini ndikojnë në plakjen e parakohshme të lëkurës.
Ja disa nga gabimet më të zakonshme dhe si ti shmangni ato.
1-Stresi është faktori kryesor i plakjes. Jeta e ngarkuar dhe problemet e shumta në punë e familje bëjnë që stresi të jetë i pranishëm gjithmonë. Megjithatë mundohuni të qetësoheni në fund të ditës dhe të merrni periudha relaksimi.
2-Konsumoni shumë ëmbëlsira. Sheqeri është armiku kryesor i një lëkure të plakur dhe të rrudhur para kohe. Rrudhat, lodhja, fryrja, rrathët e zinj poshtë syve, humbja e shkëlqimit, të gjitha këto lidhen me nivelin e lartë të sheqerit në organizëm.
3-Flini 5 orë gjumë ose më pak. Kjo është shkaktare e syve të fryrë dhe të lodhur si dhe gjithashtu ndikon në një jetëgjatësi të shkurtër. Një i rritur duhet të flejë nga 7- 9 orë gjumi çdo natë.
4-Shikoni shumë televizor. Sipas një studimi për çdo një orë që shikoni televizor ju e shkurtoni jetën tuja me 22 minuta.
Kur trupi qëndron ulur më shumë se 30 minuta fillon të depozitojë sheqer në qeliza duke çuar në shfaqjen e mbipeshës. Prandaj çdo 30 minuta çohuni lëvizni në mënyrë që të mbani në lëvizje muskujt e trupit.
5-Nuk përdorni krem për sytë. Një krem i mirë dhe ushqyes është gjithashtu i nevojshëm për një lëkurë të re. Edhe zona e syve ka nevojë për përkujdesje pasi lëkura aty është me e hollë. Kjo do të bëjë që ajo të plaket më shpejtë. Sigurohuni që kremi i syve të përmbajë vitaminë A dhe C.
6-Nuk përdorni krem me faktor SPF. Ose e përdorni atë vetëm kur shkoni me pushime. Shkaku kryesorë i shkaktimit të njollave dhe rrudhave janë rrezet e diellit. Kremin me faktor mbrojtës duhet të përdoret çdo ditë edhe kur bie shi, pasi rrezet e dëmshme janë gjithmonë prezente.
7-Flini me fytyrë mbështetur në jastëk. Kjo do të shkaktojë rrudha të vogla me kalimin e kohës. Flini gjithmonë me shpinë dhe investoni në një këllëf sateni pasi ajo e mban lëkurën e butë dhe pa rrudha.
8-E mbani shtëpinë shumë ngrohtë. Ngrohtësia është një ndjenjë që e pëlqejnë të gjithë, por në të njëjtën kohë ajo than ajrin duke larguar lagështinë në dhomë. Kjo do të çojë në lëkurë të thatë dhe plakje të parakohshme. Ajroseni shtëpinë herë pas herë në mënyrë që të shtoni lagështinë në dhomë.
9-Qëndroni shtrembër përpara kompjuterit. Kjo do të shkaktojë dhimbje shpine dhe mesi si dhe do të krijojë një siluetë të keqe të trupit. Muskujt do të dëmtohen dhe kockat do të shtrembërohen.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn